# Официален вестник C 226I/2021

| | ISSN 1977-0855 |
| --- | --- |
| Официален вестник
  на Европейския съюз | C 226I |
| | |
| Издание на български език | Информация и известия | Година 6414 юни 2021 г. |

ISSN 1977-0855

Официален вестник

на Европейския съюз

C 226I

Издание на български език

Информация и известия

Година 6414 юни 2021 г.

---

| Съдържание | Страница |
| --- | --- |
| | II   Съобщения |
| | СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Съвет |
| 2021/C 226 I/01 | Изявление на Европейския парламент относно спирането на помощта, отпусната по инструментите за външно финансиране | 1 |
| 2021/C 226 I/02 | Изявление на Европейския парламент относно Решение 2010/427/ЕС на Съвета и стратегическата координация | 2 |
| 2021/C 226 I/03 | Изявление на Съвета относно управлението във връзка с Инструмента за съседство, сътрудничество за развитие и международно сътрудничество – Глобална Европа | 3 |
| 2021/C 226 I/04 | Декларация на Европейската комисия относно геополитическия диалог с Европейския парламент относно Инструмента за съседство, сътрудничество за развитие и международно сътрудничество — Глобална Европа | 4 |
| 2021/C 226 I/05 | Декларация на Европейската комисия относно съображения 50 и 51 и член 8, параграф 10 | 5 |

Съдържание

Страница

II   Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

2021/C 226 I/01

Изявление на Европейския парламент относно спирането на помощта, отпусната по инструментите за външно финансиране

1

2021/C 226 I/02

Изявление на Европейския парламент относно Решение 2010/427/ЕС на Съвета и стратегическата координация

2

2021/C 226 I/03

Изявление на Съвета относно управлението във връзка с Инструмента за съседство, сътрудничество за развитие и международно сътрудничество – Глобална Европа

3

2021/C 226 I/04

Декларация на Европейската комисия относно геополитическия диалог с Европейския парламент относно Инструмента за съседство, сътрудничество за развитие и международно сътрудничество — Глобална Европа

4

2021/C 226 I/05

Декларация на Европейската комисия относно съображения 50 и 51 и член 8, параграф 10

5

---

| BG | |
| --- | --- |

BG

---

II Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

| 14.6.2021 | BG | Официален вестник на Европейския съюз | CI 226/1 |
| --- | --- | --- | --- |

14.6.2021

BG

Официален вестник на Европейския съюз

CI 226/1

---

Изявление на Европейския парламент относно спирането на помощта, отпусната по инструментите за външно финансиране

(2021/C 226 I/01)

Европейският парламент отбелязва, че Регламент (ЕС) 2021/947 за създаване на Инструмента за съседство, сътрудничество за развитие и международно сътрудничество – Глобална Европа – съдържа общо позоваване на възможността за спиране на помощта, без да се посочва конкретната причина за такова решение. Такова спиране на помощта следва да се прилага, когато дадена партньорска държава системно не спазва принципите на демокрацията, принципите на правовата държава или доброто управление, или когато не зачита правата на човека и основните свободи или международно признатите стандарти за ядрена безопасност.

Въпреки това Европейският парламент отбелязва, че за разлика от други географски области на сътрудничество, специфични разпоредби за района на съседството, по-специално член 20, параграф 2, предвиждат засилена подкрепа за гражданското общество, за предотвратяването на конфликти и изграждането на мир, за междуличностните контакти, включително сътрудничеството между местните органи, за помощта за подобряване на правата на човека или за мерките за подкрепа при кризи в случай на сериозно или трайно влошаване на състоянието на демокрацията, правата на човека или принципите на правовата държава или при повишен риск от конфликт. Европейският парламент счита, че тази увеличена подкрепа за горепосочените райони следва да бъде предоставена, ако такова влошаване възникне и в държави извън района на съседството, и припомня, че по-специално член 4, параграф 5 предвижда, че действия, изпълнявани чрез тематични програми, могат да се предприемат и в случаите, когато географската програма е спряна.

Европейският парламент счита, че всяко спиране на помощ по линия на тези инструменти би променило общата финансова схема, договорена в съответствие с обикновената законодателна процедура. Следователно, като съзаконодател и клон на бюджетния орган Европейският парламент има правото да упражнява в пълна степен своите прерогативи в това отношение, в случай че трябва да се вземе такова решение.

---

| 14.6.2021 | BG | Официален вестник на Европейския съюз | CI 226/2 |
| --- | --- | --- | --- |

14.6.2021

BG

Официален вестник на Европейския съюз

CI 226/2

---

Изявление на Европейския парламент относно Решение 2010/427/ЕС на Съвета и стратегическата координация

(2021/C 226 I/02)

Европейският парламент отбелязва, че позоваванията на инструментите за външна дейност на Съюза в член 9 от Решение 2010/427/ЕС на Съвета са остарели, и поради това счита, че от съображения за правна яснота този член следва да бъде актуализиран в съответствие с процедурата, предвидена в член 27, параграф 3 от Договора за Европейския съюз, за да се вземат предвид инструментите на Съюза за външна помощ, приложими в периода на МФР за периода 2021 – 2027 г., а именно Инструмента за съседство, сътрудничество за развитие и международно сътрудничество – Глобална Европа, Инструмента за предприсъединителна помощ, Европейския инструмент за международно сътрудничество в областта на ядрената безопасност и Решението за отвъдморското асоцииране, включително Гренландия.

Европейският парламент призовава Комисията и Европейската служба за външна дейност (ЕСВД) да създадат стратегическа координационна структура, която да се състои от всички съответни служби на Комисията и от ЕСВД, за да се гарантират съгласуваност, полезно взаимодействие, прозрачност и отчетност в съответствие с член 5 от Регламент (ЕС) 2021/947 за създаване на Инструмента за съседство, сътрудничество за развитие и международно сътрудничество – Глобална Европа.

---

| 14.6.2021 | BG | Официален вестник на Европейския съюз | CI 226/3 |
| --- | --- | --- | --- |

14.6.2021

BG

Официален вестник на Европейския съюз

CI 226/3

---

Изявление на Съвета относно управлението във връзка с Инструмента за съседство, сътрудничество за развитие и международно сътрудничество – Глобална Европа

(2021/C 226 I/03)

Съгласно член 16, параграф 1 от ДЕС Съветът изпълнява функции по определяне на политиките и координиране. Съветът също така допринася за цялостната рамка на политиката за прилагането на Регламент (ЕС) 2021/947 на Европейския парламент и на Съвета от 9 юни 2021 година за създаване на Инструмента за съседство, сътрудничество за развитие и международно сътрудничество (ИССРМС) – Глобална Европа, както е посочено в член 7 от този регламент. С ИССРМС – Глобална Европа се рационализират 10 предходни инструмента, като те се интегрират в един широкообхватен и цялостен инструмент. Това налага Съветът да засили предоставянето на стратегически насоки относно основните политически цели и приоритети на инструмента, включително за да се осигури по-добра съгласуваност, последователност и взаимно допълване с други имащи отношение инструменти и политики на ЕС при утвърждаването на ценностите и интересите на ЕС.

Като зачита разделението на компетентностите и ролите между институциите на ЕС, и като база за изготвянето на стратегическите си насоки, Съветът възнамерява редовно да обменя мнения и да проследява общите стратегически решения за програмирането, включително разпределението на финансирането по географските и тематичните стълбове на инструмента, както и във връзка с използването на стълба за бързо реагиране и мобилизирането на резерва за нововъзникващи предизвикателства и приоритети.

Този обмен на мнения следва да обхваща и наблюдението на оптималното използване на ресурсите във връзка с разходните цели, спирането на външната помощ на ЕС по линия на инструмента, както и резултатите от географските и тематичните оценки.

Освен това обменът на мнения следва да обхваща начина, по който финансирането от Съюза се използва за постигане на определените в инструмента цели, сред които са намаляването и, в дългосрочен план, изкореняването на бедността, устойчивото развитие и борбата с изменението на климата, консолидирането, подкрепата и утвърждаването на демокрацията, принципите на правовата държава и зачитането на правата на човека, както и използването на гъвкавия механизъм за финансиране в областта на миграцията и начинът, по който прилагането на необходимия ливъридж води до евентуални промени във финансирането.

Комисията се приканва да предостави съответната информация, за да се улесни обменът на мнения със Съвета, и да вземе изцяло предвид позициите на Съвета.

Докато Съветът предоставя стратегически насоки и осигурява цялостната координация, представителите на държавите членки в комитета, създаден с регламента за ИССРМС – Глобална Европа, ще изпълняват своята роля в съответствие с Регламент (ЕС) No 182/2011. Комитетът следва да бъде свикван в различни формати, отговарящи за конкретни области на интервенция, като например географски и тематични и действия за бързо реагиране, за да се даде възможност на държавите членки да осигурят подходящия експертен опит. Представителите на държавите членки следва редовно да обменят мнения с Комисията относно многогодишното програмиране на ИССРМС – Глобална Европа, по-специално по отношение на географските и тематичните стълбове, средносрочните прегледи и прегледите ad hoc на многогодишните индикативни програми. Представителите на държавите членки могат да поискат да бъдат разгледани въпроси, свързани с прилагането на инструмента. Съветът приканва Комисията да отрази посоченото по-горе в предложението си за процедурен правилник на комитета.

---

| 14.6.2021 | BG | Официален вестник на Европейския съюз | CI 226/4 |
| --- | --- | --- | --- |

14.6.2021

BG

Официален вестник на Европейския съюз

CI 226/4

---

Декларация на Европейската комисия относно геополитическия диалог с Европейския парламент относно Инструмента за съседство, сътрудничество за развитие и международно сътрудничество — Глобална Европа

(2021/C 226 I/04)

Европейската комисия, като има предвид функциите на Европейския парламент за политически контрол, предвидени в член 14 от Договора за Европейския съюз, се ангажира да води геополитически диалог на високо равнище между двете институции относно прилагането на Регламент (ЕС) 2021/947 на Европейския парламент и на Съвета за създаване на Инструмента за съседство, сътрудничество за развитие и международно сътрудничество (ИССРМС ) — Глобална Европа. Този диалог следва да дава възможност за обмен на мнения с Европейския парламент, чиито позиции относно прилагането на ИССРМС ще бъдат надлежно вземани под внимание.

В рамките на геополитическия диалог ще бъдат обсъдени общите насоки за прилагането на ИССРМС, включително за програмирането преди приемането на програмните документи, както и конкретни теми, като използването на резерва за нововъзникващи предизвикателства и приоритети или използването на ефекта на лоста с оглед на възможни промени в разпределението на средствата, предназначени за миграцията, или спиране на помощта за държава партньор, когато тя системно не спазва принципите на демокрацията, принципите на правовата държава, доброто управление, зачитането на правата на човека и основните свободи.

Геополитическият диалог ще бъде структуриран по следния начин:

| i) | диалог на високо равнище между върховния представител/заместник-председател и членовете на Комисията, отговарящи за международните партньорства и за съседството и разширяването, и Европейския парламент; |
| --- | --- |

i)

диалог на високо равнище между върховния представител/заместник-председател и членовете на Комисията, отговарящи за международните партньорства и за съседството и разширяването, и Европейския парламент;

| ii) | постоянен диалог на равнище висши служители с работните групи на комисиите AFET и DEVE, за да се гарантират подходяща подготовка и последващи действия във връзка с диалога на високо равнище. |
| --- | --- |

ii)

постоянен диалог на равнище висши служители с работните групи на комисиите AFET и DEVE, за да се гарантират подходяща подготовка и последващи действия във връзка с диалога на високо равнище.

Диалогът на високо равнище ще се провежда поне два пъти годишно. Едно от заседанията може да съвпада с представянето на проекта за годишен бюджет от страна на Комисията.

---

| 14.6.2021 | BG | Официален вестник на Европейския съюз | CI 226/5 |
| --- | --- | --- | --- |

14.6.2021

BG

Официален вестник на Европейския съюз

CI 226/5

---

Декларация на Европейската комисия относно съображения 50 и 51 и член 8, параграф 10

(2021/C 226 I/05)

Регионалните програми за подкрепа в областта на миграцията ще подкрепят широкообхватни, балансирани и съобразени с конкретните нужди партньорства със съответните държави на произход или на транзитно преминаване и приемащите държави, като се следва гъвкав мотивиращ подход и с подкрепата на механизма за координация в рамките на Инструмента за съседство, сътрудничество за развитие и международно сътрудничество — Глобална Европа. Те ще бъдат допълнени с действия по линия на националните програми, когато това е целесъобразно.

За да се гарантира най-ефикасното и ефективно използване на тези средства, в съответствие с приоритетите на политиката на Съюза и на държавите партньори, Европейската комисия ще осъществява активно тези приоритети, като използва всички релевантни инструменти на Съюза, и ще участва в координацията с държавите членки по синхронизиран и ефикасен начин. Тя ще гарантира, че Европейският парламент и Съветът са щателно и редовно информирани, за да се предостави възможност за обмен на мнения.

---